Overcome (Alexandra Burken albumi)

Overcome on englantilaisen pop- ja R&B-laulajan Alexandra Burken esikoisalbumi, joka julkaistiin Britanniassa 19. lokakuuta 2009.http://hmv.com/hmvweb/displayProductDetails.do?ctx=280;0;-1;-1;-1&sku=921098&tduid=a400250cb67ed072373ea0043d5dd015 Albumi on Burken ensimmäinen julkaisu hänen voitettuaan maansa kykyjenetsintäkilpailun X Factorin vuonna 2008.http://www.allmusic.com/artist/p1111587

Ensimmäinen albumilta julkaistu single oli "Bad Boys",http://www.alexandraburkeofficial.com/gb/music/ joka oli ensimmäisellä listaviikollaan Ison-Britannian ja Irlannin singlelistojen sijalla yksi.http://uk.reuters.com/article/idUKTRE59H1MR20091018  Overcome-albumin rajoitetussa, kaksi CD:tä sisältävässä versiossa on myös joitakin Burken X Factorissa nähtyjä esiintymisiä.http://www.play.com/Music/CD/4-/8316099/Overcome/Product.html Albumin toisena singlenä julkaistiin "Broken Heels" ja kolmantena "All Night Long", vaikka alun perin "The Silence" -kappaleen oli pitänyt olla albumin kolmas single.http://www.alexandraburkeofficial.com/gb/newsdiary/post/all_night_long_featuring_pitbull_-_out_now1/

Overcome-albumi oli myös Urban Music Awards -ehdokkaana vuoden 2010 parhaan albumin kategoriassa.http://www.urbanmusicawards.net//uk_news.php?id=121&start=0&limit=10 

 Taustaa 

Burken voitettua Ison-Britannian X Factorin hän solmi miljoonan punnan arvoisen levytyssopimuksen Simon Cowellin Syco Music -levy-yhtiön kanssa. Burken esikoissinglenä julkaistiin X Factorin voittajalaulu "Hallelujah", joka oli cover-versio Leonard Cohenin alkuperäisestä kappaleesta.

Alun perin Overcome-albumi aiottiin julkaista maaliskuussa 2009, äitienpäivän aikaan, mutta julkaisu siirrettiin seuraavaan syksyyn.http://www.metro.co.uk/metrolife/484431-alexandra-burke-album-delayed  Lopulta albumi julkaistiin Isossa-Britanniassa 19. lokakuuta 2009.

13. helmikuuta 2009 kerrottiin, että Burke oli solminut 3,5 miljoonan punnan arvoisen, viisi albumia käsittävän Yhdysvaltojen levytysopimuksen Epic Recordsin kanssa.http://www.telegraph.co.uk/news/newstopics/celebritynews/4609150/Alexandra-Burke-signs-3m-US-record-deal.html

 Äänitys ja tuottaminen 

17. maaliskuuta 2009 MTV uutisoi Pharrell Williamsin ja Akonin olevan mukana tuottamassa Burken esikoisalbumiahttp://www.mtv.co.uk/artists/akon/news/104948-akon-to-produce-alexandra-burke, kun taas Daily Mail kertoi Burken työskentelevän yhdessä Stargaten, Ne-Yon ja RedOnen kanssa.http://www.dailymail.co.uk/tvshowbiz/article-1212270/Shes-got-Sex-Factor-Alexandra-Burke-turns-heads-GQ-Awards-daring-sheer-dress.html Burken virallisella internetsivustolla vahvistettiin RedOnen olevan mukana työstämässä Burken esikoisalbumille tulevia kappaleita, muun muassa "Broken Heels" -laulua.

Yhdysvaltalaisten tuottajien kanssa työskentelyn lisäksi Burke teki yhteistyötä Steve Bookerin ja brittiläisen laulaja-lauluntekijä Taio Cruzin kanssa. Booker tuotti esimerkiksi kappaleen "You Broke My Heart", jonka hän kirjoitti yhdessä Niara Scarlettin ja Pixie Lottin kanssa.http://www.hitquarters.com/index.php3?page=intrview/opar/intrview_Steve_Booker_Interview.html

Burke on paljastanut tekevänsä joitakin muutoksia Overcomeen Yhdysvaltain-versiota varten.http://www.digitalspy.co.uk/music/news/a192010/burke-to-change-album-for-us-release.html Hän on kuitenkin sanonut käyttävänsä samoja musiikkivideoita, eikä usko Yhdysvaltojen version eroavan paljon Ison-Britannian versiosta. Burke on myös sanonut halunneensa kuvata "Bad Boys"- ja "Broken Heels" -kappaleiden musiikkivideot Los Angelesissa, koska olisi paljon viisampaa ja halvempaa tehdä vain yksi video.

11. ja 12. heinäkuuta 2009 kaksi ennen kuulematonta kappaletta, "Overcome" ja "Perfect", päätyivät Internetiin.http://www.digitalspy.co.uk/music/news/a165064/label-upset-by-burke-demo-leaks.html Simon Cowell vahvisti laulujen olevan varhaisia demoraitoja, jotka hakkerit olivat varastaneet. Maaliskuussa 2010 uutisoitiin Syco Musicin kärsineen taas hakkereista, jotka olivat onnistuneet saamaan haltuunsa 14 Burken uutta äänitettä sekä 26 Leona Lewisin äänitettä.http://www.digitalspy.co.uk/music/news/a210990/40-more-lewis-burke-tracks-leak-online.html

 Vastaanotto 

Overcome keräsi kriitikoilta pääasiassa positiivisia arvosteluja. Neljä tähteä viidestä albumille antanut Alex Hardy kirjoitti The Times -lehdessä Burken laulavan moitteettomasti joitakin suuria balladeja, mutta totesi niiden olevan ainoastaan täytettä sci-fi disco -raitojen mukana. Hän myös sanoi rytmikkäiden kappaleiden muistuttavan läheisesti Christina Aguileraa ja Lady Gagaa.http://entertainment.timesonline.co.uk/tol/arts_and_entertainment/music/cd_reviews/article6874092.ece The Guardian -lehden Alexis Petridis kirjoitti balladien olevan harvoin minkään pop/soul-albumin kohokohta, mutta totesi Overcomen balladien kääntävän huomion pois lyyrisestä hölynpölystä, kuten "nostit minut ylös, olen tullut loukatuksi niin monet kerran aiemmin, jotkut asiat ovat kamppailun arvoisia" ja niin edelleen.http://www.guardian.co.uk/music/2009/oct/15/alexandra-burke-overcome-cd-review BBC:n Al Fox luonnehti albumia ajanmukaiseksi, persoonalliseksi ja suuremmallekin yleisölle helposti lähestyttäväksi.http://www.bbc.co.uk/music/reviews/mfwx

Simon Price kirjoitti The Independent -lehdessä "Bad Boys" -singlen olevan puhdas kopio Britney Spearsin "Womanizer"-kappaleesta sekä "Good Night Good Morning" -kappaleen olevan Primark-R&B:tä.http://www.independent.co.uk/arts-entertainment/music/reviews/album-alexandra-burke-overcome-sycosony-1805040.html Virgin Median Ian Gittins, joka antoi albumille kaksi tähteä viidestä, kirjoitti Overcome-albumin olevan yllätyksettä kiiltävä, saumaton yhteenveto R&B:tä. Hän totesi "Dumb"-kappaleen olevan Rihanna-tyylinen ja lisäsi vielä, että edes Simon Cowellin miljoonat eivät pysty saamaan albumille sielukkuutta.http://www.virginmedia.com/music/reviews/alexandraburke-overcome.php

 Listasijoitukset 

Overcome oli ensimmäisellä listaviikollaan Ison-Britannian albumilistan sijalla yksi myyden yli 132 000 kappaletta ensimmäisen viikon aikana. Albumi vietti yhteensä kaksikymmentä viikkoa listalla neljänkymmenen parhaan joukossa ja sen vahvistettiin myyneen Isossa-Britanniassa platinaa, 300 000 kappaletta, kolme viikkoa julkaisunsa jälkeen. Tähän mennessä Overcome on ollut 36 viikkoa Ison-Britannian Top 75:ssä ja sitä on myyty 622 000 kappaletta eli tuplaplatinaa. Irlannissa albumi sijoittui ensimmäisellä viikolla toiseksi myyden kaiken kaikkiaan tuplaplatinaa, yli 30 000 kappaletta.

 Kappaleet 














 Lähteet 

Luokka:Vuoden 2009 esikoisalbumit
Luokka:Brittiläiset popalbumit
Luokka:Brittiläiset R&B-albumit